**Na temelju odredbe članka 54. stavak 1. Zakona o ustanovama („Narodne novine“ broj 76/93., 29/97., 47/99. i 35/08.), te članka 98. Zakona o odgoju i obrazovanju u osnovnoj i srednjoj školi („Narodne novine“  broj 87/08., 86/09., 92/10., 105/10., 90/11., 5/12., 16/12., 86/12., 94/13., 136/14., 152/14. i 7/17.), Pravilnika o kriterijima za izricanje pedagoških mjera („Narodne novine“ broj 94/15. i 3/17.), te članka 54. Statuta Osnovne škole Beletinec, Školski odbor, a na temelju prethodne suglasnosti Varaždinske županije, Klasa: 012-03/17-01/43  Urbroj: 2186/1-02/1-17-2 od 03.04.2017. godine, na sjednici održanoj 25.05.2017. godine, donosi**

**IZMJENE I DOPUNE STATUTA**

**OSNOVNE ŠKOLE BELETINEC**

**Članak 1.**

U Statutu Osnovne škole Beletinec, u članku 103. briše se stavak 4.

**Članak 2.**

U članku 131. iza stavaka 2. dodaju se novi stavci 3., 4., 5., 6., 7., i 8. koji glase:

(3) Izostanak učenika s nastave, u slučaju pravodobnog zahtjeva roditelja, može odobriti:

– učitelj za izostanak tijekom nastavnoga dana,

– razrednik za izostanak do tri (pojedinačna ili uzastopna) radna dana,

– ravnatelj za izostanak do sedam (uzastopnih) radnih dana,

– učiteljsko vijeće za izostanak do petnaest (uzastopnih) radnih dana,

(4) Pravodobnim zahtjevom roditelja za izostanak učenika s nastave prema stavku 3. ovoga članka smatra se :

-usmeni ili pisani zahtjev učitelju najkasnije neposredno prije početka nastave za

izostanak tijekom nastavnoga dana, a pisani zahtjev razredniku za izostanak do tri pojedinačna ili uzastopna radna dana najkasnije jedan dan prije izostanka,

- pisani zahtjev ravnatelju za izostanak najkasnije tri dana prije izostanka,

- pisani zahtjev učiteljskom vijeću najkasnije osam dana prije izostanka."

(5) Roditelj može, više puta godišnje, opravdati izostanak svoga djeteta u trajanju do tri radna dana, a za koje nije pravodobno podnesen zahtjev za odobrenjem sukladno stavcima 3. i 4. ovoga članka.

(6) Opravdanost izostanka s nastave zbog zdravstvenih razloga u trajanju duljem od tri radna dana uzastopno dokazuje se liječničkom potvrdom.

(7) Izostanak učenika s nastave može se opravdati i odgovarajućom potvrdom nadležne institucije, ustanove ili druge nadležne fizičke ili pravne osobe (Ministarstvo unutarnjih poslova, sud, nadležni centar za socijalnu skrb, ustanova u koju je učenik uključen zbog pružanja pomoći ili dijagnostike, škola s umjetničkim programima, škola stranih jezika, učenički dom, sportski klub, kulturno-umjetničko društvo, kazalište u koje je učenik uključen, specijalistička ordinacija u kojoj je obavljen pregled ili dijagnostička pretraga i drugo), uključujući i e-potvrdu o narudžbi za pregled u zdravstvenoj ustanovi.

(8) Neopravdanim izostankom učenika s nastave smatra se izostanak koji nije odobren ili opravdan sukladno odredbama stavaka 3., 4,. 5., 6., i 7. ovoga članka.

**Članak 3.**

Članak 185. mijenja se i glasi:

(1) Roditelji odnosno skrbnici odgovorni su za učenikovo redovito pohađanje nastave i dužni su izostanke učenika opravdati neposredno u Školi ili pisanim putem sukladno članku 131. stavak 4.

(2) Izostanke učenika s nastave prema stavcima 5., 6., 7. članka 131. roditelji odnosno skrbnici obvezni su opravdati dostavljanjem razredniku ispričnice roditelja, liječničke potvrde ili odgovarajuće potvrde nadležne institucije najkasnije u roku od pet radnih dana od povratka učenika na nastavu.

**Članak 4.**

Članak 211.a. - briše se.

**Članak 5.**

Izmjene i dopune Statuta stupaju na snagu osmog dana od objave na oglasnoj ploči Škole.

Predsjednik Školskog odbora

\_\_\_\_\_\_\_\_\_\_\_\_\_\_\_\_\_\_\_

**Rudolf Makaj**

Izmjene i dopune Statuta objavljene su na oglasnoj ploči Škole dana 25.05.2017. godine.

KLASA: 012-03/17-01/1

URBROJ: 2186-113-03-17-4

Beletinec, 25.05.2017.godine

**Ravnateljica**

**\_\_\_\_\_\_\_\_\_\_\_\_\_\_\_\_\_\_\_**

**Nataša Fadiga**